In nomine Patris et Filii et Spiritus Sancti, amen. Ego Hugo Senonensis archiepiscopus notum fieri volo tam futuris quam presentibus quod Robertus de Challi totam querimoniam, id est quicquid juris in toto territorio Challiaci habere poterat, in presentia nostra domui Pontiniacensi in perpetuum concessit. Hoc etiam Ricordis uxor ejus, Viels et Ansoldus filii ejus, Maria, Augardis et Ermenjardis, filiae ejus, Clemens et Constantius soceri ejus, Josbertus, Anselmus et Girardus nepotes ejus, Isabel, Hecelina, Ausanda nepte ejus, laudaverunt. Promisit etiam idem Robertus fide, jure ab omnibus tueri et ut hoc ratum in perpetuum permaneat, nostri sigilli impressione firmare curavimus. Hujus rei testes sunt: Odo decanus, Gaufridus archidiaconus, magister Petrus de Sancto Clodoaldo, Ernaldus nepos decani, Petrus de Nailli, Stephanus frater ejus, Viels decanus, Bartholomeus frater ejus, Iterus de Seiant, Ansaldus et Gaufridus clericus, Huduvinus Pes Asini et Galterus filius ejus et Evrardus Ville Mauri. Actum anno ab Incarnatione Domini Mº Cº LXº septimo.